ایزمیرده ویولنسل چالان 15 یاشلی آریا نور گونش اطریش و اوکراینادا اؤز کاتقوریسینده ایشتیراک ائتدیگی اولوسلار آراسی موسابیقه‌لرده قالیب گله‌رک عائله‌سی‌نین و تورکیه-‌نین قورورو اولدو.
دوققوز ایلول اونیورسیته سینین دؤولت کنسرواتوارینین موسیقی و بالت مکتبینه گئدن آریا نور تخمینا 5 ایل اول ویولونچسل چالماغا باشلادی.
آریا نور بو ایل اوکراینا‌داکی ایکینجی اولوسلار آراسی گنج کمانجی، ویولنسل و ویولا ایفاچی‌لاری موسابیقه‌سی و اطریش-ده کئچیریلن "گراند پریزه ویرتووسو سالزبورگ" اولوسلار آراسی موسیقی موسابیقه‌لرینده کاتقوریسینین  بیرینجی‌سی اولدو.
Kaunas Sonorum 2017  گنج موسیقیچی‌لر اولوسلار آراسی موسیقی موسابیقه‌سینده 18 اؤلکه‌دن 10-23 یاش‌لاریندا اولان 590  موسیقیچی آراسیندا ژوری‌نین خصوصی هوسلندیریجی موکافاتینا لاییق گؤرولن آریا 2018-جی ایلده ایشتیراک ائتدیگی  II. LUTHIERS CLAR اولوسلار آراسی ویولنسل موسابیقه‌سینده اوز یاش کاتقوریسی‌‌نین غالیبی اولموشدو.
موسیقی تحصیلینی بیر ایلدیر ایتالیا-دا داوام ائتدیرن آریا نور گونش 5 ایلدیر چالدیغی ویولنسلده تجروبه قازانماق اوچون ایشتیراک ائتدیگی موسابیقه‌لردن غالیب دؤنمه‌سینه گؤره اؤزونو اینانیلماز درجه‌ده خوشبخت  حیس ائتدیگینی سؤیله‌دی.
ویولنسل ین حیاتی‌نین بیر پارچاسی اولدوغونو دیله گتیرن گونش دونیا میقیاسیندا بیر سولیست اولماق ایسته‌دیگینی بیلدیردی.
